Diari Oficial de la Generalitat Valenciana


Sumari del DOGV 3323, del 04-09-1998 (1998/7424)

RESOLUCIÓ de 31 d'agost de 1998, de la Direcció General de Funció Pública, per la qual es convoca concurs de trasllat número 15/98, per a la provisió d'un lloc de treball de naturalesa funcionarial, sector administració general, grup B.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3323

Data del DOGV
:   04-09-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/7424


Data del document
:   31-08-1998

Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 31 d'agost de 1998, de la Direcció General de Funció Pública, per la qual es convoca concurs de trasllat número 15/98, per a la provisió d'un lloc de treball de naturalesa funcionarial, sector administració general, grup B. [1998/A7424]
  
Vist que hi ha un lloc de treball vacant del grup B, en la Conselleria d'Economia, Hisenda i Administració Pública, sector administració general, la provisió del qual s'ha d'efectuar mitjançant concurs, d'acord amb el que disposa la Llei de la Funció Pública Valenciana i el Decret 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball, en ús de les competències que legalment tinc conferides, resolc:
  
Convocar concurs per a la provisió del lloc de treball que es relaciona en la base tercera d'aquesta resolució, d'acord amb les bases següents:
  
Primer. Participants
  
Podran participar en aquest concurs:
  
1. Els funcionaris de carrera del grup B, sector administració general, al servei de l'administració del Consell de la Generalitat Valenciana, que es troben en qualsevol de les següents situacions administratives:
  
- Servei actiu amb destinació definitiva: sempre que hagen romàs un mínim de dos anys en el lloc que ocupen en el moment de concursar, excepte els supòsits assenyalats en l'apartat 6 de l'article 20 de la Llei de la Funció Pública Valenciana.
  
- Qualsevol de les situacions d'excedència voluntària. En el cas d'excedència voluntària per interés particular, si en la data d'acabament del termini de presentació d'instàncies han passat dos anys des de la declaració en l'esmentada situació.
  
- Serveis especials.
  
- Serveis en altres administracions públiques.
  
2. Els funcionaris de carrera d'administració general al servei d'altres administracions públiques incloses en l'article 1 de la Llei 30/1984, de 2 d'agost, de Mesures per a la Reforma de la Funció Pública, amb excepció del personal investigador sanitari, de correus i telecomunicacions.
  
3. Els funcionaris de carrera d'administració general al servei de les corporacions locals de la Comunitat Valenciana.
  
Segona. Presentació de sol·licituds
  
Les sol·licituds adaptades al model que es publica en l'annex I hauran de presentar-se en el termini de 20 dies hàbils, comptats des del dia següent de la publicació d'aquest concurs en el Diari Oficial de la Generalitat Valenciana. La qual cosa podrà fer-se en el Registre General de la Conselleria d'Economia, Hisenda i Administració Pública, carrer Palau, 14, 46787 València, en els serveis centrals i territorials de les distintes conselleries o en les oficines públiques a les quals fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud s'adjuntarà fotocòpia del DNI del sol·licitant.
  
Tots els participants presentaran, a més, tots aquells documents acreditatius de l'antiguitat, titulacions, grau personal reconegut, treball realitzat, cursos de formació i perfeccionament, coneixement de valencià, coneixement d'idiomes comunitaris, i d'altres mèrits que vulguen al·legar. Si els mèrits que s'al·leguen ja constaren en la Unitat de Registre de Personal, sols serà necessari esmentar-los en la sol·licitud, sense aportar els documents corresponents.
  
Tercera. Lloc que es pot sol·licitar
  
Lloc de treball núm. 19224: tècnic mitjà de recaptació.
  
Conselleria/organisme: Economia, Hisenda i Administració Pública.
  
Centre de destinació: Direcció General de Tributs i Patrimoni.
  
Localitat lloc: València (València).
  
Naturalesa: funcionarial.
  
Sector: general.
  
Requisits: grup B. experiència en matèria tributària.
  
Complement de destinació: nivell 20.
  
Complement específic: E039.
  
Forma de provisió: concurs.
  
Funcions: realitzar l'estudi i la proposta de resolució de les sol·licituds d'ajornament, fraccionament i compensació de deutes que siguen titularitat de la Hisenda Pública Valenciana. Tramitar els expedients de resolució de recursos d'alçada interposats contra la via de constrenyiment per al cobrament executiu dels ingressos de dret públic de la Generalitat. Donar suport i assistència tècnica, en matèria de recaptació, als serveis territorials de la Conselleria.
  
Quarta. Barem de mèrits
  
La valoració dels mèrits al·legats pels participants es farà d'acord amb el barem aprovat per Decret 117/1991, de 26 de juny, del Consell de la Generalitat Valenciana (DOGV núm. 1.577, de 2 de juliol de 1991), modificat per Decret 176/1993, de 28 de setembre, publicat en el DOGV número 2.118 de 6 d'octubre de 1993.
  
Cinquena. Puntuació mínima
  
Per a l'adjudicació de les vacants serà necessari que els aspirants arriben a la puntuació mínima de 4 punts que s'assenyala en el Decret 117/1991.
  
No seran citats a l'entrevista preceptiva aquells aspirants que, després d'haver-los sumat els punts obtinguts a la màxima puntuació possible de l'entrevista, no arriben a la puntuació mínima corresponent.
  
Sisena. Comissió avaluadora
  
La comissió avaluadora d'aquesta convocatòria, estarà integrada per:
  
Titulars
  
President: Araceli Muñoz Malo, directora general de Tributs i Patrimoni de la Conselleria d'Economia, Hisenda i Administració Pública.
  
Vocals
  
- M.ª José Ortolá Sastre, secretària general administrativa, de la Conselleria d'Economia, Hisenda i Administració Pública.
  
- Manuel Santolaya Blay, cap del Servei de Recaptació, de la Conselleria d'Economia, Hisenda i Administració Pública.
  
- Vicenta Gómez Navarro, representant de la Direcció General de Funció Pública.
  
- Un representant del sindicat de CC.OO.
  
- Un representant del sindicat d'UGT.
  
- Un representant del sindicat de CEMSATSE.
  
- Un representant del sindicat de CSIF.
  
Vocal secretari: Lluís Quiralte i Asunción, representant de la Direcció General de Funció Pública.
  
Suplents
  
President: Juan Fernández González, cap del Servei d'Administració i Assumptes Generals de la Conselleria d'Economia, Hisenda i Administració Pública.
  
Vocals:
  
- Cinta García Barrachina, cap del Servei de Contractació i Gestió Econòmica de la Conselleria d'Economia, Hisenda i Administració Pública.
  
- Enrique Reig Pérez, cap del Servei de Gestió Tributària de la Conselleria d'Economia, Hisenda i Administració Pública.
  
- Sra. Rosalia Beltran Asco, representant de la Direcció General de Funció Pública.
  
- Un representant del sindicat de CC.OO.
  
- Un representant del sindicat d'UGT.
  
- Un representant del sindicat de CEMSATSE.
  
- Un representant del sindicat de CSIF.
  
Vocal secretària: Pilar Cardona Prósper, representant de la Direcció General de Funció Pública.
  
El funcionament de la comissió avaluadora s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats, i actuarà com a secretari d'actes un dels representants de la Direcció General de Funció Pública.
  
Setena. Adjudicació de destinació
  
L'adjudicació de destinació es farà segons l'ordre de la puntuació que s'haguera obtingut per aplicació del barem assenyalat en la base quarta, sense perjudici del que disposa l'article 45 del Text Refós de la Llei de la Funció Pública Valenciana.
  
La comissió avaluadora, immediatament abans de redactar la proposta de resolució, posarà de manifest als interessats en el tauler d'anuncis dels Serveis Centrals de València i els territorials de Castelló, Alacant i València, de la Conselleria d'Economia, Hisenda i Administració Pública, les puntuacions adjudicades en les distintes fases de valoració del concurs.
  
Els interessats podran, en un termini de 10 dies hàbils, al·legar i justificar el que estimen pertinent davant la comissió avaluadora del concurs. Una vegada redactada per la comissió la proposta de resolució, amb les al·legacions i justificacions presentades, tant les estimades com les desestimades, serà elevada a la Direcció General de Funció Pública, i es dictarà en vista d'aquestes la resolució que procedisca del concurs.
  
Vuitena. Resolució del concurs
  
Aquest concurs, el resoldrà la Direcció General de Funció Pública de la Conselleria d'Economia, Hisenda i Administració Pública en un termini no superior a un mes, comptat des del dia següent a la data d'acabament del termini de presentació d'instàncies.
  
Novena. Irrenunciabilitat de les destinacions
  
1. Els participants podran desistir de la seua instància dins del termini de presentació d'aquestes. Transcorregut aquest termini, no s'acceptarà cap desistiment i quedaran vinculats els participants al resultat del concurs sense perjudici del que disposa la base setena i exceptuant el supòsit assenyalat en el següent paràgraf.
  
2. La destinació adjudicada serà irrenunciable, llevat que s'obtinguera altra destinació mitjançant convocatòria pública, publicada amb data anterior a l'adjudicació d'aquell. En aquest cas, l'interessat comunicarà a la Direcció General de la Funció Pública aquesta circumstància des del dia següent al de la publicació de la resolució d'aquest concurs en el Diari Oficial de la Generalitat Valenciana fins l'acabament del termini de presa de possessió.
  
Deu. Cessament i presa de possessió
  
En la resolució d'aquest concurs s'indicarà expressament la data de començament dels terminis de cessament i presa de possessió.
  
Onze. Recursos
  
Contra aquesta resolució, que posa fi a la via administrativa, podrà interposar-se recurs contenciós administratiu davant la Sala d'aquesta Jurisdicció del Tribunal Superior de Justícia de la Comunitat Valenciana, en el termini de dos mesos comptats des del dia següent al de la seua publicació en el Diari Oficial de la Generalitat Valenciana, segons el que estableixen els articles 37 i 58.1 de la Llei de 27 de desembre de 1956, Reguladora de l'esmentada Jurisdicció. La interposició del recurs requerirà la comunicació prèvia a la Conselleria d'Economia, Hisenda i Administració Pública a què es refereixen els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 57.2f de l'esmentada llei reguladora (disposició Addicional onzena de la Llei 30/1992).
  
Tot això sense perjudici que puga exercitar-se qualsevol altre recurs o acció que s'estime procedent.
  
València, 31 d'agost de 1998.- El director general de Funció Pública: Fernando Cano Pérez.
  
ANNEX I
  
Model d'instància
  
Núm. convocatòria: ... Núm. lloc: ...
  
Conselleria: ...
  
Cognoms: ...
  
Nom: ... DNI/NRP: ...
  
Domicili oficial: ...
  
Telèfon oficial: ... Fax més pròxim: ...
  
Domicili particular: ...
  
Relació professional amb la Generalitat Valenciana: ...
  
Núm. lloc actual: ... Conselleria: ...
  
Relació professional amb altres administracions públiques: ...
  
Destinació actual: ...
  
Cos/escala a què pertany: ...
  
Llista de documents que presenta: (assenyaleu amb una x)
  
 1. Fotocòpia del document nacional d'identitat.
  
 2. Currículum.
  
 3. Certificacions relatives a:
  
 3.1. Antiguitat.
  
 3.2. Titulacions.
  
 3.3. Grau personal.
  
 3.4. Treball realitzat
  
 3.5. Cursos de formació i perfeccionament.
  
 3.6. Coneixements de valencià.
  
 3.7. Coneixements d'idiomes comunitaris.
  
 4. Altres certificats.
  
València, ... d ... de 199 ...
  
Firma